b'\n_START_ARTICLE_\nKipro prekybos laivynas\n_START_PARAGRAPH_\nKipro prekybos laivynas (angl. Cyprus Merchant Marine)\xc2\xa0\xe2\x80\x93 Kipro prekybini\xc5\xb3 laiv\xc5\xb3 visuma._NEWLINE_Kipro salos pad\xc4\x97tis trij\xc5\xb3 \xc5\xbeemyn\xc5\xb3 sand\xc5\xabroje, jos buvimas netoli Sueco kanalo skatino vystyti prekybos laivyn\xc4\x85 kaip valstybei svarbi\xc4\x85 \xc5\xabkio \xc5\xa1ak\xc4\x85._NEWLINE__NEWLINE_2005\xc2\xa0m. Kipro prekybos laivynas buvo 9-tas pagal dedveito tona\xc5\xbe\xc4\x85 prekybos laivynas pasaulyje ir 3-ias Europos S\xc4\x85jungoje.\n_START_SECTION_\nSenovin\xc4\x97 istorija\n_START_PARAGRAPH_\nPrekybin\xc4\x97 laivyba Kipro gyventojams svarbi nuo antikos laik\xc5\xb3. Tokie \xc4\xafrodymai, kaip senovini\xc5\xb3 laiv\xc5\xb3 liku\xc4\x8diai salos pakrant\xc4\x97se (pvz., Kir\xc4\x97nijos laivas), senoviniai Kipro uostai (pvz., Amatas (gr. \xce\x91\xce\xbc\xce\xb1\xce\xb8\xce\xbf\xcf\x8d\xcf\x82)) ai\xc5\xa1kiai rodo, kad Kipras jau antikos laikais buvo svarbus j\xc5\xabr\xc5\xb3 prekyboje ir buvo svarbi\xc5\xb3 j\xc5\xabrini\xc5\xb3 prekybos mar\xc5\xa1rut\xc5\xb3 punktas.\n_START_SECTION_\n\xc5\xa0iuolaikin\xc4\x97 istorija\n_START_PARAGRAPH_\nKipre prekybos laivyb\xc4\x85 vyst\xc4\x97 visos Kipro vyriausyb\xc4\x97s nuo nepriklausomyb\xc4\x97s gavimo momento 1960\xc2\xa0m. Kipro prekybos laivynas nuolatos augo. Pirmasis prekin\xc4\x97s laivybos mazgas buvo sukurtas Famagustos uoste. 1974\xc2\xa0m. Turkijos \xc4\xafsiver\xc5\xbeimo \xc4\xaf Kipr\xc4\x85 metu Famagust\xc4\x85 u\xc5\xbe\xc4\x97m\xc4\x97 turk\xc5\xb3 paj\xc4\x97gos, tod\xc4\x97l dabar \xc5\xa1is uostas laikomas nelegaliu. Dauguma prekin\xc4\x97s laivybos persik\xc4\x97l\xc4\x97 \xc4\xaf Limasolio uost\xc4\x85, ma\xc5\xbeesn\xc4\x97 dalis\xc2\xa0\xe2\x80\x93 \xc4\xaf Larnakos uost\xc4\x85.\n_START_SECTION_\nLaivybos statistika\n_START_PARAGRAPH_\nLaivyba duoda ma\xc5\xbedaug 2\xc2\xa0% BVP, kas 1999\xc2\xa0m. sudar\xc4\x97 170 milijon\xc5\xb3 CYP\xc2\xa3. Laivyboje dirba 3500 \xc5\xbemoni\xc5\xb3, kas sudaro 2\xc2\xa0% gamybin\xc4\x97se srityse dirban\xc4\x8di\xc5\xb3 Kipro gyventoj\xc5\xb3._NEWLINE__NEWLINE_2003\xc2\xa0m. Kipro laivybos administracijos (angl. Cyprus Maritime Administration) pajamos buvo 5,3 milijono CYP\xc2\xa3. Pajamas daugiausia sudar\xc4\x97 laivybos kompanij\xc5\xb3 tona\xc5\xbeo mokes\xc4\x8diai, registracijos mokes\xc4\x8diai bei u\xc5\xbemokestis u\xc5\xbe laivybos dokument\xc5\xb3 i\xc5\xa1davim\xc4\x85.'